

# PROJEKTS uz 01.12.2022.

 Vēlamais izskatīšanas laiks: IKSSK– 07.12.2022.

FK – 21.12.2022.

domes sēdē - 28.12.2022.

sagatavotājs un ziņotājs: Ieva Roze

APSTIPRINĀTI

Ādažu novada pašvaldības domes sēdē

2022. gada 28. decembrī

(protokols Nr. , .§)

SAISTOŠIE NOTEIKUMI

Ādažos, Ādažu novadā

2022. gada 28. decembrī **Nr.**

**Grozījumi Ādažu novada pašvaldības 2021. gada 27. oktobra saistošajos noteikumos Nr. 17/2021 “ Par pašvaldības sociālo pakalpojumu piešķiršanas kārtību”**

*Izdoti saskaņā ar*[*Sociālo pakalpojumu un
sociālās palīdzības likuma*](https://likumi.lv/ta/id/68488-socialo-pakalpojumu-un-socialas-palidzibas-likums)[*3.*](https://likumi.lv/ta/id/68488-socialo-pakalpojumu-un-socialas-palidzibas-likums#p3)*panta trešo daļu*

Izdarīt Ādažu novada pašvaldības 2021. gada 27. oktobra saistošajos noteikumos Nr. 17/2021 „Par pašvaldības sociālo pakalpojumu piešķiršanas kārtību” (publicēti laikrakstā “Latvijas Vēstnesis”, 2021., Nr.229) šādus grozījumus:

1. Izteikt 5.3. apakšpunktu šādā redakcijā:

**“5.3. reitterapijas, ABA terapijas, smilšu un silto smilšu  terapijas, kanisterapijas, hidroterapijas, ergoterapijas, fizioterapijas, kā arī Montesori pedagoga, psihologa un logopēda pakalpojums, un medicīnisko palīgierīču (dzirdes aparāti, dzirdes implantu baterijas, insulīna līmeņa mērītāji, u.c. (turpmāk – medicīniskās palīgierīces)) iegādes izdevumu apmaksa; “**

1. Papildināt ar jaunu 9.1. un 9.2 apakšpunktu šādā redakcijā:

**,,9.1.** **Psihologa pakalpojumu var piešķirt un apmaksāt pie cita pakalpojuma sniedzēja pēc sociālā darba speciālista atzinuma saņemšanas, neslēdzot līgumu ar pakalpojuma sniedzēju.”**

**,,9.2 Pakalpojumu apmaksu pieprasa 6 (sešu) mēnešu laikā no pakalpojuma saņemšanas brīža, iesniedzot normatīvo aktu prasībām atbilstoši noformētus maksājumu apliecinošus dokumentus.”**

1. Izteikt 13. punktu šādā redakcijā:

**“****13. Psihologa pakalpojumiem, tajā skaitā psiholoģiskās izpētes veikšanai, piešķir ne vairāk kā 20 (divdesmit) konsultācijas kalendāra gadā, pamatojoties uz:**

**13.1. sociālā darba speciālista izvērtējumu par ģimenēm, personām un personu grupām, kuras nonākušas krīzes vai ārkārtas situācijā un nespēj saviem spēkiem pārvarēt psiholoģiskās problēmas;**

**13.2. bāriņtiesas pieprasījumu.”**

1. Izteikt 14.punktu šādā redakcijā:

**“14. Ņemot vērā bērna individuālās vajadzības, Sociālais dienests apmaksā:**

**14.1. reitterapiju, ABA terapiju, smilšu un silto smilšu terapiju, kanisterapiju, hidroterapiju, ergoterapiju, fizioterapiju, kā arī Montesori pedagoga, psihologa un logopēda pakalpojumus, un medicīnisko palīgierīču iegādes izdevumus, pamatojoties uz pedagoģiski medicīniskās komisijas atzinumu par pakalpojuma nepieciešamību, ja pakalpojumu nenodrošina pašvaldības izglītības iestāde vai specializētā mācību iestāde, un bērniem ar invaliditāti, saskaņā ar ģimenes ārsta izsniegtu izziņu;**

**14.2. logopēda pakalpojumu bērniem ar runas un valodas attīstības traucējumiem, saskaņā ar ģimenes ārsta vai logopēda izziņu,**

**14.3. Montesori pedagoga un ABA terapiju bērniem ar attīstības un uzvedības traucējumiem, saskaņā ar ģimenes ārsta izziņu.”**

1. Svītrot 16. un 17. punktu.

Pašvaldības domes priekšsēdētāja K.Miķelsone

**PASKAIDROJUMA RAKSTS**

**Ādažu novada pašvaldības 28.12.2022. saistošajiem noteikumiem Nr. /2022 “Grozījumi Ādažu novada pašvaldības 2021. gada 27. oktobra saistošajos noteikumos Nr. 17/2021 “Par pašvaldības sociālo pakalpojumu piešķiršanas kārtību”**

|  |
| --- |
| Paskaidrojuma raksta sadaļas un norādāmā informācija |
| **1. Projekta nepieciešamības pamatojums**.Ādažu novada pašvaldības 2021. gada 27. oktobra saistošajos noteikumos Nr.17/2021 “Par pašvaldības sociālo pakalpojumu piešķiršanas kārtību” (turpmāk – noteikumi) nepieciešams veikt grozījumus sakarā ar klientu vajadzību nodrošināšanu. Ir svarīgi savlaicīgi nodrošināt pakalpojumus, kuri ir vērsti uz bērna attīstības un uzvedības traucējumu mazināšanu vai novēršanu, tādēļ nepieciešams papildāt pakalpojumu klāstu ar psihologa, silto smilšu un ABA terapijas pakalpojumu.  |
| **2. Īss projekta satura izklāsts.**Šo noteikumu izdošanas mērķis ir grozīt saistošos noteikumus, lai paplašinātu bērniem nepieciešamo pakalpojumu daudzveidību, lai savlaicīgi nodrošinātu pakalpojumus, kuri ir vērsti uz bērna attīstības un uzvedības traucējumu mazināšanu vai novēršanu. |
| **3. Informācija par plānoto projekta ietekmi uz pašvaldības budžetu.**Šiem noteikumiem ir finansiāla ietekme uz pašvaldības budžetu 10 000 EUR apmērā gadā, kas tiks iekļauti 2023. gada budžetā.  |
| **4. Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā.** Sabiedrības mērķgrupa, uz kuru attieksies izmaiņas noteikumos ir bērni ar invaliditāti, bērni ar pedagoģiski medicīniskās komisijas atzinumu unbērni ar attīstības un uzvedības traucējumiem. Noteikumiem nav ietekmes uz uzņēmējdarbības vidi Ādažu novada administratīvajā teritorijā.  |
| **5. Informācija par administratīvajām procedūrām.**Pakalpojuma saņēmējam pakalpojumu apmaksu jāpieprasa 6 (sešu) mēnešu laikā no pakalpojuma saņemšanas brīža, iesniedzot normatīvo aktu prasībām atbilstoši noformētus maksājumu apliecinošus dokumentus. . Šo noteikumu izpildi nodrošina Sociālais dienests. |
| **6.** **Informācija par konsultācijām ar privātpersonām.**Pēc Noteikumu projekta izskatīšanas Izglītības, kultūras, sporta un sociālās komitejas un Finanšu komitejas sēdē, tie tiks publicēti pašvaldības tīmekļa vietnē [www.adazi.lv](http://www.adazi.lv), nodrošinot iespēju sabiedrības pārstāvjiem izteikt priekšlikumus vai iebildumus |

Pašvaldības domes priekšsēdētāja K.Miķelsone